שילד

המחלקה להתערבות אסטרטגית, אכיפה ולוגיסטיקה, הידועה יותר בשם ש.י.ל.ד., היא סוכנות ביון של ארצות הברית, שמטרתה היא לשמור על הביטחון העולמי. שילד הוקמה לאחר ניצחון בעלות הברית על גרמניה הנאצית והידרה, כתחליף לארגון הסס"ר במטרה לשמור על ארצות הברית, ומאוחר יותר על כל העולם, מפני איומים חיצוניים. בהתחשב בכוחה הצבאי הגדול ונשקיה המתקדמים, שילד היא ככל הנראה הכוח הצבאי הגדול ביותר על פני כדור הארץ.

משנות האלפיים, תחת הנהגתו של ניק פיורי ומועצת הביטחון העולמית, נאלצה שילד להתמודד עם עלייה בכמות האיומים, בין עם מול יחידים בעלי עוצמה ובין מול פלישות חייזרים. מצב זה הוביל ליצירת הנוקמים, שהגנו על ניו יורק וכדור הארץ במהלך פלישת הצ'יטארי ב2012. ב2014 התגלה לציבור שהידרה הסתננו לשילד במשך שנים, ולאחר הקרב בטרסקיליון הארגון הפורק וכל אנשיו נחשבו לפעילי טרור. מאותה תקופה, קבוצות קטנות ממשיכות את עבודתה של שילד, מהצללים, כשהדומיננטית שבהם מונהגת ע"י פיל קולסון.

## היסטוריה

### הקמת הארגון

   שילד הוקמה כתחליף לארגון הסס"ר, שנלחם בהידרה במלחמת העולם השנייה ופעל עד סוף שנות הארבעים. מקימי הארגון היו צ'אסטר פיליפס, האוורד סטארק ופגי קרטר. ארגון הסס"ר המשיך לפעול בתור המחלקה המדעית של שילד, שם המשיכו לייצר כלי נשק מתקדמים ולחקור את הטסרקט.

### יוזמת מהדק נייר

זמן קצר לאחר המלחמה שילד החלו לגייס לשורותיהם מדענים מגרמניה הנאצית. בין המדענים שגויסו היה דוקטור ארנים זולה, שהשתמש בתפקידו החדש כדי לבנות מחדש את ארגון הידרה ולהחביאו בתוך שילד. הידרה השתמשו במשאבים של שילד כדי לעצב את פני ההיסטוריה ולהכין את השטח לחזרתו של הארגון לעיני הציבור.

### המלחמה הקרה

שילד הייתה אקטיבית מאוד במלחמה הקרה, החלה להתנסות גם ברעיון של חיילי על. דוקטור האנק פים, שעבד כמדען עבור שילד באותה תקופה, המציא את חלקיקי פים שאפשרו לאדם להתכווץ ולגדול חזרה. בגלל סירובו לאפשר לסוכן כלשהו להשתמש בטכנולוגיה, פים עצמו (ומאוחר יותר גם אשתו ג'נט) נשלח למשימות שטח מטעם שילד, עם חליפת האנטמן.

ב1989, אחרי מותה של אשתו, גילה האנק ששילד ניסו לשכפל את הנוסחה שלו לחלקיקי פים. בכעס רב הוא התעמת עם ראשי הארגון דאז (סטארק, קרטר וקרסון) ופרש משילד, לוקח את הטכנולוגיה איתו.

### עלייתו של ניק פיורי

במהלך מבצע לחילוץ שבויים בבוגטא, הסוכן ניק פיורי הצליח לחלץ בבטחה את כל השבויים, כולל ביתו של אלכסנדר פירס (אישיות בכירה מאוד בשילד) כנגד כל הסיכויים. פירס התרשם מפיורי וקידם אותו בדרגות, ולאחר כמה שנים פיורי מונה למנהל של שילד. פיורי מזוהה עם ארגון שילד ונחשב למנהל הארגון המוצלח ביותר - ובצדק. תחת הנהגתו של פיורי גויסו הסוכנים הטובים ביותר בהיסטוריה של שילד, ביניהם נטשה רומנוב, קלינט ברטון, מלינדה מיי, מריה היל, פיל קולסון ועוד.

### יוזמת הנוקמים

לפיורי תמיד היו שאיפות גדולות, והוא לא בחל באמצעים כדי להשיג אותם. בין הפרויקטים הראשונים שהגהה וקידם היה יוזמת הנוקמים, פרוייקט שנוי במחלוקת בו שילד מפקדת על קבוצה של אנשים בעלי כוחות על אנושיים, שמשמשים מעין צוות תגובה לאיומים גדולים על גורל האנושות. פיורי קידם את היוזמה באופן אישי, והוסיף אליה פרויקטים נלווים כגון פרויקט טהיטי ופרויקט פגעסוס.

    במשך השנים לפיורי היו כמה מועמדים ליוזמה, כגון טוני סטארק (שבסוף נפסל בגלל אישיותו), ברוס באנר (שלא רצה שום קשר עם שילד), ועוד. אחרי הופעתו של ת'ור בכדור הארץ והקרב שלו עם המשמיד, מועצת הביטחון העולמית הורתה לפיורי לסגור את יוזמת הנוקמים, עליה בזבז יותר מידי משאבים (כדוגמת החיפוש המחודש אחרי קפטן אמריקה) ולהשקיעם בפרויקט פגעסוס במקום. פיורי המשיך בשלו בחשאי ואף הצליח למצוא את קפטן אמריקה ולהשיבו לחיים..

### פלישת הצ'יטארי

אחרי שלוקי הופיע במפתיע בתוך המתקנים של שילד ולקח את הטסרקט, פיורי הכניס את שילד לכוננות מלחמה והפעיל את יוזמת הנוקמים מחדש. הוא גייס את קפטן אמריקה ואת איירון מן כדי לתפוס את לוקי, ואת ברוס באנר כדי לעזור בחיפושים. הם הצליחו לתפוס אותו ולהכניסו למעצר בנושאת המטוסים של שילד, אך הוא הצליח לחמוק, בדרך הורג את פיל קולסון. פיורי משתמש במוות של קולסון כמוטיבציה לחבורה ולהתנגד ולצאת להילחם בלוקי, והם טסים לניו יורק, שם לוקי פתח בעזרת הטסרקט שער לצ'יטארי שהחלו לפלוש פנימה. הנוקמים הצליחו להגיע בזמן ונלחמו כדי להגן על האנושות.

במהלך הקרב מועצת הביטחון החליטה לשלוח טיל גרעיני לניו יורק כדי לעצור את הפלישה, ופיורי ניסה לעצור אותם ללא הצלחה. לבסוף איירון מן הצליח להיפטר מהטיל והנוקמים ניצחו בקרב. פיורי נתן לת'ור ללכת עם לוקי ועם הטסרקט (למורת רוחם של חברי מועצת הביטחון) חזרה לאסגרד, והחל כבר לתכנן את הפרויקט של שילד - פרוייקט תובנה.

### השלכות הפלישה

שילד לקחה חלק (יחד עם יחידת הבקרה שהוקמה במימונו של טוני סטארק) בפינוי ההריסות והייתה אחראית על איסוף כל חלקי הטכנולוגיה החייזרית שהחלה להיות מופצת בשוק השחור. פיורי כדי להציל את חברו הטוב והפעיל את פרויקט טהיטי שנגנז, והצליח להחזיר לחיים את פיל קולסון. לאחר תקופת התאוששות פיורי הציב לקולסון צוות חדש שאחריותו הייתה לטפל בארגונים כמו הגאות העולה, שפורצים למארגי המידע של שילד וחושפים את סודותיה לציבור. קולסון וצוותו פעלו נגד הארגון ונשלחו למשימות נוספות, ולקחו על עצמם לצוד את חברי ארגון מרבה רגליים.

### ההפיכה של הידרה

בעקבות הקרב על ניו יורק, הפיגועים של המנדרין, ולאור העובדה שפרויקט פגעסוס נסגר, מועצת הבטיחון העולמית אישרה לפיורי את פרויקטו השאפתני החדש - בניית שלושה נושאות מטוסים חדשות, ושימוש בהם וברשות הריגול של שילד כדי לזהות איומים פוטנציאלים ולמנוע אירועי טרור לפני שהם בכלל התרחשו. ככל שהפרויקט התקדם פיורי החל לחשוש שישנם מרגלים בתוך שילד עם כוונות זדוניות, ולאחר ששלח את האלמנה השחורה לחקור החליט במפתיע לסגור את פרויקט תובנה לאלתר.

יום לאחר מכן הידרה שלחו את חייל החורף להתנקש בחייו של פיורי. לאחר מותו מחליפו בתפקיד אלכסנדר פירס הכתים את שמו של פיורי והאשים אותו בבגידה ובמכירת סודות של שילד לארגוני טרור, והורה לחדש את פרויקט תובנה ולהוציאו לפועל בהקדם האפשרי. קפטן אמריקה והאלמנה השחורה החלו לחקור את העניין וגילו שארגון הידרה שוכן בתוך ארגון שילד, ועומד להשתמש באלגוריתם של ארנים זולה כדי לחסל כל מתנגד אפשרי למשטר של הידרה, ולנסות לכבוש מחדש את העולם.

קפטן אמריקה יחד עם בעלי ברית נוספים נלחמו בהידרה כדי לעצור את פרויקט תובנה, והצליחו. האלמנה השחורה שחררה את כל המידע של שילד אל האינטרנט, שילד פורקה וסוכניה (שהיה חשש שהם שייכים להידרה) הוגדרו ככולם חברים בארגון טרור. במקביל לקרב שהתנהל בטרסקיליון, התנהלו קרבות רבים בכל רחבי העולם בין סוכני שילד לסוכני הידרה רדומים, על בסיסים שונים של שילד, במטרה להשיג שליטה על המשאבים השונים ולבסס עמדות כוח.

### פעילות מהצללים

למרות ששילד כארגון רשמי נסגרה, מחתרות שונות מתוך הארגון החלו להירקם ולפעול מתחת לפני השטח. שילד בראשותו של פיל קולסון נלחמה נגד פלגים שונים בהידרה ואף נגד פלג נוסף של שילד - שילד האמיתית. רוברט גונזלס (מנהיג אותו פלג) לא בטח בקולסון, אך אחרי אירועי הקרב על סוקוביה, שבמהלכם קולסון סיפק לנוקמים את נושאת המטוסים כדי לפנות אזרחים מהמקום, הפלגים אוחדו תחת מנהיגותו של קולסון, והארגון התייצב.

### הבלתי אנושיים

לאחר הגילוי על קיומם של בלתי אנושיים, שילד ניסו לעשות איתם מסר ומתן ולנסות ללמוד עליהם עוד, אך בתגובה מנהיגת הבלתי אנושיים ג'איינג פתחה במלחמה. האבדות בקרב היו כבדות, אך שילד לבסוף ניצחו והבלתי אנושיים שנשארו ירדו למחתרת. במהלך הקרב גבישי טרג'ין רבים נפלו אל הים, דבר שגרם מאוחר יותר להיווצרותם של בלתי אנושיים רבים בכל רחבי העולם.

שילד החלו בחיפוש אחר אותם בלתי אנושיים חדשים, ונתקלו בארגון נוסף שחיפש אחריהם, היבא"ם. לאחר מעט ניסיונות לשיתוף פעולה בינהם התברר שהארגון נשלט ע"י מנהיג הידרה גדעון מאליק שהחליט להשתמש בבלתי אנושים שהיבא"ם תפס כמנחה לאלביוס - בלתי אנושי קדום הנחשב לאל אצל פלג מסוים בהידרה.אלביוס היה כלוא במשך שנים על הכוכב המרוחק מוות, ושילד ניסו למנוע את חזרתו ללא הצלחה, ולבסוף נאלצו להילחם נגדו על כדור הארץ.

### יציאה לאור

לאחר שהתרשם מהתמודדותם של שילד עם המשבר הבלתי אנושי, נשיא ארה"ב מת'יו מאליס החליט להכיר מחדש בקיומה של שילד ולהפוך אותה לארגון ממשלתי. כתוצאה מכך כל הסוכנים בעלי כוחות נאלצו לחתום על הסכמי סוקוביה, והנהגת שילד הועברה מפיל קולסון לג'פרי מייס. מייס שימש כפנים הרשמיות של הארגון, אבל בעקבות מתקפת האל.אם.די. במהלכה מייס נהרג, קולסון שב להנהיג את הארגון. אל.אם.די. בדמות של סוכנת שילד דייזי ג'ונסון התנקשה בחייו של גנרל טאלבוט, מה שגרם למתקפה נוספת על הארגון, והחל מסע ציד של צבא ארצות הברית על חבריו.

## הופעות ביקום הקולנועי

### סרטים

איירון מן (2008)

הענק הירוק (2008)

איירון מן 2 (2010)

ת'ור (2011)

קפטן אמריקה הנוקם הראשון (2011)

הנוקמים (2012)

קפטן אמריקה חייל החורף (2014)

הנוקמים עידן אולטרון (2015)